Защо био препаратите за почистване на баня са безвредни за здравето?
 Традиционните препарати за почистване съдържат силни разтворители, избелители на хлорна основа, понякога имат в състава си фосфати и нонилфеноли. Тези агресивни химически съставки са опасни за здравето. Те са агресивни не само към бактерии, мухъл и плесени в банята, но и към кожата. По трансдермален път те навлизат и в човешкия организъм. Често тези препарати отделят и агресивни изпарения понякога с остра миризма, друг път маскирана с ароматизатори. За хора с дихателни проблеми и алергии, това е опасно и вредно. На всички био препарати изрично е указано, че те са безвредни за хора с дерматологични проблеми, за хора с астма или алергии. Причината те да са по-неагресивни е, че съставките в тях са извлечени от растения и минерали. Като резултат от това техния състав не е агресивен към човешкия организъм. 

